b'\n_START_ARTICLE_\nPaula Sievinen\n_START_SECTION_\nPerhe ja muut ihmissuhteet\n_START_PARAGRAPH_\nPaula oli vuosikausia naimisissa Lasse Sievisen kanssa. Heill\xc3\xa4 on kolme lasta, Katri, Heli ja Severi, joista viimeisin ei ole biologisesti Lassen lapsi, mutta pit\xc3\xa4\xc3\xa4 Lassea is\xc3\xa4n\xc3\xa4\xc3\xa4n. Heill\xc3\xa4 oli my\xc3\xb6s tyt\xc3\xa4r Annika, joka menehtyi traagisesti hukkumalla veteen. _NEWLINE_Paulalla on ollut yleisesti ottaen hyv\xc3\xa4t v\xc3\xa4lit lapsiinsa. Annikan hukuttua Paulan mieli j\xc3\xa4rkkyi, ja h\xc3\xa4n joutuikin Rauhalampi-hoitolaitokseen hetkeksi. T\xc3\xa4m\xc3\xa4n lis\xc3\xa4ksi Paulan oli vaikea hyv\xc3\xa4ksy\xc3\xa4 Helin lesboutta, mutta h\xc3\xa4n rakasti lastaan niin paljon, ettei antanut sen h\xc3\xa4irit\xc3\xa4._NEWLINE_Paulan t\xc3\xa4rkeimpi\xc3\xa4 yst\xc3\xa4vi\xc3\xa4 Pihlajakadulla olivat Jenni Vainio ja Laura Kiviranta. Paula oli helposti l\xc3\xa4hestytt\xc3\xa4v\xc3\xa4 ihminen ja h\xc3\xa4n yst\xc3\xa4vystyi l\xc3\xa4hes jokainen Pihlajakadun asukkaan kanssa jonkin verran. Eniten Paulan el\xc3\xa4m\xc3\xa4\xc3\xa4 Pihlajakadulla sekoittivat Aaro Vaalanne ja Eero Vanala.\n_START_SECTION_\nTy\xc3\xb6el\xc3\xa4m\xc3\xa4\n_START_PARAGRAPH_\nPaula oli ammatiltaan kielenk\xc3\xa4\xc3\xa4nt\xc3\xa4j\xc3\xa4. H\xc3\xa4n k\xc3\xa4\xc3\xa4nsi romanttisia viihderomaaneita suomeksi ja toimi tulkkina muun muassa Heikki Ratilalle. H\xc3\xa4n my\xc3\xb6s avusti Maarit Salinia t\xc3\xa4m\xc3\xa4n Murhamaisterit-romaanin ilmestyess\xc3\xa4 tullen samalla julkisuuteen tahtomattaan. T\xc3\xa4m\xc3\xa4n jutun kautta Paulan el\xc3\xa4m\xc3\xa4\xc3\xa4n asteli Tuuli, jonka kanssa Paula yst\xc3\xa4vystyi. Paula yritti auttaa naista, joka oli kokenut samoja tuntoja kuin h\xc3\xa4n. Tuulin itsemurha oli Paulalle kova paikka.\n_START_SECTION_\nSuhde Lasseen\n_START_PARAGRAPH_\nKun Paula saapui sarjaan, h\xc3\xa4n asui kolmestaan Helin ja Katrin kanssa Pihlajakadulla. Lasse teki t\xc3\xa4ll\xc3\xb6in t\xc3\xb6it\xc3\xa4 ulkomailla, mutta muutti syksyll\xc3\xa4 2004 asumaan perheens\xc3\xa4 kanssa Helsinkiin. Paulan ja Lassen arki oli suhteellisen tasaista, kunnes Paulan entinen salarakas Aaro Vaalanne, silloinen Arto, saapui Pihlajakadulle Laura Kivirannan uutena miesyst\xc3\xa4v\xc3\xa4n\xc3\xa4. Kun Paula kertoi Lasselle Aaron olleen se mies, johon h\xc3\xa4n kauan aikaa sitten rakastui ja oli valmis j\xc3\xa4tt\xc3\xa4m\xc3\xa4\xc3\xa4n perheens\xc3\xa4, Lasse vaati eroa ja Paula muutti hetkellisesti Jenni Vainion luo asumaan. Tilanne kuitenkin rauhoittui ja kaksikko palasi yhteen. _NEWLINE_Lassen ja Paulan kuopuksen eli Annikan menehdytty\xc3\xa4 traagisesti Paula alkoi voimaan psyykkisesti todella huonosti. Lasse p\xc3\xa4\xc3\xa4tti vied\xc3\xa4 Paulan Rauhalampi-nimiseen hoitokotiin. Paulan ollessa Rauhalammessa h\xc3\xa4nen miehens\xc3\xa4 Lasse ajautui suhteeseen Maarit Salinin kanssa. Maaritin pojantyt\xc3\xa4r Sofia oli my\xc3\xb6s Rauhalammessa jonkin aikaa. Suhteen p\xc3\xa4\xc3\xa4tytty\xc3\xa4 Paula sai asian selville, mutta antoi miehelleen anteeksi, koska Lassekin oli antanut h\xc3\xa4nen h\xc3\xb6lm\xc3\xb6ilyns\xc3\xa4 anteeksi. My\xc3\xb6hemmin er\xc3\xa4\xc3\xa4n riidan p\xc3\xa4\xc3\xa4tteeksi Paula l\xc3\xa4hti ajamaan autolla vailla m\xc3\xa4\xc3\xa4r\xc3\xa4np\xc3\xa4\xc3\xa4t\xc3\xa4, oli l\xc3\xa4hell\xc3\xa4 ajaa kolarin ja ajautui mets\xc3\xa4\xc3\xa4n, josta h\xc3\xa4net l\xc3\xb6ysi Eero Vanala. Vaikka Paula oli jo tullut kuntoon, h\xc3\xa4n ei halunnut palata kotiin ja kohdata Lassea, vaan h\xc3\xa4n j\xc3\xa4i mets\xc3\xa4m\xc3\xb6kkiin Eeron luokse. Huolestunut Lasse etsi vaimoaan ja sai selville, ett\xc3\xa4 Paula on Karkkilassa. Lasse l\xc3\xb6ysi m\xc3\xb6kin ja n\xc3\xa4ki ikkunasta Paulan ja Eeron suutelevan. Lasse l\xc3\xa4hti loukkaantuneena takaisin Helsinkiin ja ajautui suhteeseen Tanja J\xc3\xa4\xc3\xa4skel\xc3\xa4isen kanssa._NEWLINE_Paulan palattua takaisin Lassen suhde Tanjaan p\xc3\xa4\xc3\xa4ttyi. Lasse yritti saada liiton toimimaan, mutta ei voinut mit\xc3\xa4\xc3\xa4n sille, ett\xc3\xa4 oli rakastunut Tanjaan. Lopulta Lasse ja Paula erosivat, mink\xc3\xa4 seurauksena Lasse halusi ryhty\xc3\xa4 seurustelemaan Tanjan kanssa julkisesti. Murtunut Paula pyysi Tanjalta, ett\xc3\xa4 t\xc3\xa4m\xc3\xa4 antaisi Lassen takaisin. Lopulta Paula kuitenkin my\xc3\xb6ntyi eroon, joka pantiin virallisesti vireille. Paula vaihtoi sukunimens\xc3\xa4 Lepist\xc3\xb6ksi, joka oli h\xc3\xa4nen tytt\xc3\xb6nimens\xc3\xa4._NEWLINE_Eeron kuoltua Kentaurin r\xc3\xa4j\xc3\xa4hdyksess\xc3\xa4 ja Severin synnytty\xc3\xa4 Paulan ja Lassen v\xc3\xa4lit j\xc3\xa4lleen l\xc3\xa4hentyiv\xc3\xa4t. Pari alkoi j\xc3\xa4lleen seurustelemaan ja Lasse p\xc3\xa4\xc3\xa4tti kosia Paulaa taloyhti\xc3\xb6n 100-vuotisjuhlissa. Paula suostui kosintaan, mutta juhlinta keskeytyi, sill\xc3\xa4 Lassen ja Jirin tappelun seurauksena Jiri putosi parvekkeelta ja joutui sairaalaan. Kev\xc3\xa4\xc3\xa4ll\xc3\xa4 2012 Lasse p\xc3\xa4\xc3\xa4tti kosia Paulaa uudemman kerran ja pari alkoi toden teolla valmistelemaan h\xc3\xa4it\xc3\xa4\xc3\xa4n. H\xc3\xa4it\xc3\xa4 tanssittiin huhtikuussa 2012 ja paikalle olivat tulleet my\xc3\xb6s heid\xc3\xa4n tytt\xc3\xa4rens\xc3\xa4 Katri ja Heli. Heid\xc3\xa4n liittonsa katkesi lopullisesti Paulan karattua mielisairaalasta ja l\xc3\xa4hdetty\xc3\xa4 maasta, vaikka my\xc3\xb6hemmin h\xc3\xa4n palasi takaisin.\n_START_SECTION_\nAaro ja Eero sekoittavat Paulan el\xc3\xa4m\xc3\xa4\xc3\xa4\n_START_PARAGRAPH_\nAaro Vaalanteella, silloisella Artolla, ja Paulalla oli suhde aikaisemmin ja Paula oli jo j\xc3\xa4tt\xc3\xa4m\xc3\xa4ss\xc3\xa4 Lassea, mutta lopulta p\xc3\xa4\xc3\xa4tti suhteen ja pysyi yhdess\xc3\xa4 Lassen kanssa. My\xc3\xb6hemmin Aaro palasi Paulan el\xc3\xa4m\xc3\xa4\xc3\xa4n ja Paula rakastui j\xc3\xa4lleen psykopaatti-Aaroon. Paula oli kertomassa Aaron todellisesta luonteesta Lauralle; t\xc3\xa4m\xc3\xa4n est\xc3\xa4miseksi Aaro lukitsi Paulan maakellariin, josta Seppo Taalasmaa ja Ismo Laitela kuitenkin l\xc3\xb6ysiv\xc3\xa4t h\xc3\xa4net. T\xc3\xa4m\xc3\xa4n paljastuessa Aaro ensin kidnappasi Oonan, mutta palautti t\xc3\xa4m\xc3\xa4n ja h\xc3\xa4visi. My\xc3\xb6hemmin Jenni laittoi ilmoituksen lehteen Aaron l\xc3\xb6yt\xc3\xa4miseksi ja Aaro palasi Pihlajakadulle, kidnappasi kaksoisveljens\xc3\xa4 Eeron ja otti t\xc3\xa4m\xc3\xa4n henkil\xc3\xb6llisyyden. Aaro huijasi Lauran kanssaan naimisiin, ja vasta h\xc3\xa4iss\xc3\xa4 Laura tajusi Aaron oikean henkil\xc3\xb6llisyyden. H\xc3\xa4iss\xc3\xa4 Paula ja Laura ty\xc3\xb6nsiv\xc3\xa4t Aaron parvekkeelta, Lauran mukaan Paula tosin oli se, joka Aaron loppujen lopuksi ty\xc3\xb6nsi alas parvekkeelta. He salailivat syyllisyytt\xc3\xa4\xc3\xa4n pitk\xc3\xa4\xc3\xa4n, mutta ahdistunut Paula koki pakottavaa tarvetta puhua syyllisyyden tunteistaan ja paljasti Lasselle totuuden Aaron onnettomuudesta. My\xc3\xb6hemmin Paula ja Laura joutuivat oikeuden eteen, mutta heid\xc3\xa4t katsottiin syytt\xc3\xb6miksi._NEWLINE_Paulan syyllistetty\xc3\xa4 itse\xc3\xa4\xc3\xa4n yst\xc3\xa4v\xc3\xa4ns\xc3\xa4 Tuulin itsemurhasta ja ajettua itsens\xc3\xa4 ulos tielt\xc3\xa4 Eero pelasti t\xc3\xa4m\xc3\xa4n m\xc3\xb6kkiins\xc3\xa4 Karkkilassa ja hoiti t\xc3\xa4m\xc3\xa4n kuntoon. T\xc3\xa4ll\xc3\xb6in Eero paljasti, ett\xc3\xa4 h\xc3\xa4nell\xc3\xa4 on tunteita Paulaa kohtaan. Eero suuteli Paulaa, mink\xc3\xa4 n\xc3\xa4ki my\xc3\xb6s m\xc3\xb6kille l\xc3\xb6yt\xc3\xa4nyt Lasse, joka l\xc3\xa4hti loukkaantuneena takaisin Helsinkiin ja ajautui suhteeseen Tanja J\xc3\xa4\xc3\xa4skel\xc3\xa4isen kanssa. My\xc3\xb6hemmin Paula ja Eero aloittivat avoliiton, kun Eero muutti Paulan luokse. Paula tuli raskaaksi, ja pari alkoi odottaa onnellisesti lasta. Ultra\xc3\xa4\xc3\xa4ness\xc3\xa4 selvisi, ett\xc3\xa4 tuleva lapsi on poika. My\xc3\xb6hemmin Lasse sai tiet\xc3\xa4\xc3\xa4 Eeron olevan lapsen is\xc3\xa4._NEWLINE_Kev\xc3\xa4\xc3\xa4ll\xc3\xa4 2009 n\xc3\xa4hdyiss\xc3\xa4 jaksoissa mielenterveydelt\xc3\xa4\xc3\xa4n j\xc3\xa4rkkynyt Eero rakensi arkun vuokraamassaan verstaassa. Eero rakensi arkun saadaakseen Paulan ja tulevan lapsen \xe2\x80\x9dturvaan\xe2\x80\x9d Eeron kaksoisveljelt\xc3\xa4 Aarolta. Eero johdatti Paulan hautausmaalla "Aaron" haudalle ja huumasi Paulan ty\xc3\xb6paikaltaan vanhainkodista hankkimallaan huumausaineella. Katsojille annettiin kuva ett\xc3\xa4 Eero olisi haudannut Paulan el\xc3\xa4v\xc3\xa4lt\xc3\xa4 Aaron hautaan, mutta Eero kuitenkin piilotti Paulan vuokraamansa verstaan lattian alle. Lasse huolestui Paulasta kun Eero saapui yksin Ismon ja Sallan h\xc3\xa4ihin ja alkoi tivaamaan Eerolta Paulan olinpaikkaa. Eero oli juuri kertomassa Lasselle Paulan olin paikkaa, kunnes h\xc3\xa4iden juhlapaikkana toiminut kahvila Kentauri r\xc3\xa4j\xc3\xa4hti kaasuvuodon seurauksena. My\xc3\xb6hemmin Eero menehtyi sairaalassa saamiinsa vammoihin. Lasse ryhtyi etsim\xc3\xa4\xc3\xa4n Paulaa saamiensa vihjeiden perusteella, h\xc3\xa4n jopa avatutti Aaron haudan, josta kuitenkin l\xc3\xb6ytyi vain ruumis. Vieraillessaan Kaukovaaroilla Panun poika Otto sanoi, ett\xc3\xa4 aina l\xc3\xb6ytyy todisteita. Lasse ja Panu palasivat takaisin aiemmin tutkimaallensa verstaalle. Lasse huomasi ett\xc3\xa4 verstaan lattialankut antoivat periksi ja naulat olivat uudet. T\xc3\xa4m\xc3\xa4 her\xc3\xa4tti Lassen mielenkiinnon, alkaessaan avaamaan lattiaa h\xc3\xa4n kuuli Paulan huudon ja avasi Panun kanssa lattian ripe\xc3\xa4sti sorkkaraudalla. Arkussa ollut Paula l\xc3\xb6ytyi juuri viime hetkell\xc3\xa4 elossa arkusta ja juuri alkanut synnytyskin saatiin kunnialla loppuun. Lasse toimi synnytyksess\xc3\xa4 k\xc3\xa4til\xc3\xb6n\xc3\xa4 ja edes ambulanssi ei ehtiny paikalle, koska synnytys oli jo niin pitk\xc3\xa4ll\xc3\xa4. My\xc3\xb6hemmin sairaalassa Paula murtui saatuaan tiet\xc3\xa4\xc3\xa4 Eeron kohtalosta, siit\xc3\xa4 huolimatta ett\xc3\xa4 Eero oli l\xc3\xa4hes tappanut t\xc3\xa4m\xc3\xa4n.\n_START_SECTION_\nUusi alku\n_START_PARAGRAPH_\nEeron kuoleman j\xc3\xa4lkeen yksin\xc3\xa4inen Paula kaipasi seuraa. Ensin Paulan luokse muutti t\xc3\xa4m\xc3\xa4n ex-mies Lasse, ensin vain yst\xc3\xa4vyysmieless\xc3\xa4. Loppujen lopuksi Lasse ja Paula kuitenkin aloittivat uudestaan suhteen ja p\xc3\xa4\xc3\xa4ttiv\xc3\xa4t kasvattaa Severiksi nime\xc3\xa4m\xc3\xa4ns\xc3\xa4 lapsen yhdess\xc3\xa4 heid\xc3\xa4n lapsenaan. Kauaa he eiv\xc3\xa4t kolmistaan ehtineet asua, kun Joonatan Sievinen muutti takaisin Paulan asuntoon Juulia Aution kuoleman j\xc3\xa4lkeen. Suurin yll\xc3\xa4tys v\xc3\xa4syneelle Paulalle kuitenkin oli, kun h\xc3\xa4nen tytt\xc3\xa4ret Katri ja Heli palasivat Pihlajakadulle. Pian Katri l\xc3\xa4hti miesyst\xc3\xa4v\xc3\xa4ns\xc3\xa4 Johanin kanssa takaisin Vaasaan, mutta perheen iloksi Heli j\xc3\xa4i asumaan kotiin. Paulakin piristyi huomattavasti ja jaksoi olla perheens\xc3\xa4 kanssa enemm\xc3\xa4n. Paula on ollut suurena tukena yst\xc3\xa4v\xc3\xa4lleen nimelt\xc3\xa4 Iiris Kaukovaara. My\xc3\xb6hemmin my\xc3\xb6s paljastui ett\xc3\xa4 Iiris oli Helin rakastettu Pariisissa. Iiris ja Heli alkoivat seurustelemaan, Iiris my\xc3\xb6s muutti lapsineen Paulan luokse asumaan huoltajuuskiistan ajaksi. My\xc3\xb6hemmin Sievisille muutti Paulan siskon poika Jiri Viitam\xc3\xa4ki. Melko pian Jirin ilmestytty\xc3\xa4 kuvioihin l\xc3\xa4hti Joonatan Sievisten luota Norjaan._NEWLINE_Paula poistui Pihlajakadulta joulukuussa 2012 ja 10. huhtikuuta 2013 esitetyss\xc3\xa4 jaksossa h\xc3\xa4nen puolisonsa Lasse luki Paulan laatiman kirjeen ja otti sormuksen pois sormestaan tunnustettuaan t\xc3\xa4t\xc3\xa4 ennen eron muun muassa Joonatanille ja Jirille. Paula palasi Pihlajakadulle 5. joulukuuta 2013 esitetyss\xc3\xa4 jaksossa, mutta t\xc3\xa4ll\xc3\xa4 v\xc3\xa4lin Lasse oli kosinut Liisa Saloa._NEWLINE_Katariinan salaisen klinikan tanssiaissa tapahtuneessa, ampumav\xc3\xa4likohtauksessa Paulaa ammuttiin p\xc3\xa4\xc3\xa4h\xc3\xa4n ja h\xc3\xa4n vajosi koomaan. Tytt\xc3\xa4ret Katri ja Heli tulivat k\xc3\xa4ym\xc3\xa4\xc3\xa4n Helsingiss\xc3\xa4 katsomaan miten Paula voi. Paulaa pidettiin hengityskoneessa ja h\xc3\xa4n alkoi lopulta hengitt\xc3\xa4m\xc3\xa4\xc3\xa4n itse. Lasse alkoi n\xc3\xa4kem\xc3\xa4\xc3\xa4n Paulaa "kummituksena". Paula kuitenkin lakkasi hengitt\xc3\xa4m\xc3\xa4st\xc3\xa4 itsen\xc3\xa4isesti 7. lokakuuta 2014 esitetyss\xc3\xa4 jaksossa ja h\xc3\xa4net kiinnitettiin takaisin hengityskoneeseen, koska h\xc3\xa4nelle tuli aivoverenvuoto, mink\xc3\xa4 t\xc3\xa4m\xc3\xa4n j\xc3\xa4lkeen Paula todettiin aivokuolleeksi. H\xc3\xa4nen syd\xc3\xa4mens\xc3\xa4 siirrettiin Jirin Nella-tytt\xc3\xa4relle, joka tarvitsi syd\xc3\xa4nsiirr\xc3\xa4nn\xc3\xa4ist\xc3\xa4.'